Darn an Chartour

Bardhonek kott yn Kernowek yw Darn an Chartour, krysys dhe vos an tekst an moyha a-varr eus dhe'n yeth. Aswonnys yn kynsa y feu gans Henry Jenner yn 1877, yn mysk chartours a Gernow y'n Lyverva Vretennek, ha dyllys gans Jenner ha Whitley Stokes. Skrifys veu an bardhonek a-dro dhe'n bledhynnyow 1380 dhe 1400.

Mammskrif  Lytherennans arnowydh1   golsoug ty coweȝ
2   byȝ na borȝ meȝ
3   dyyskyn ha powes
4   ha ȝymo dus nes
5   mar coȝes ȝe les
6   ha ȝys y rof mowes
7   ha fest unan dek
8   genes mar a plek
9   ha, tanha y
10  kymmerr y ȝoȝ wrek
11  sconya ȝys ny vek
12  ha ty a vyȝ hy
13  hy a vyȝ gwreg ty da
14  ȝys ȝe synsy
15  pur wyr a lauara
16  ha govyn worty
17  Lemen yȝ torn my as re
18  ha war an greyȝ my an te
19  nag usy far
20  an barȝ ma ȝe pons tamar
21  my ad pes worty byȝ da
22  ag ol ȝe voȝ hy a wra
23  rag flog yw ha gensy soȝ
24  ha gassy ȝe gafus hy boȝ
25   kenes mos ȝymmo
25a  ymmyug
26   eug alema ha fystynyug
27   dallaȝ a var infreȝ dar war
28   oun na porȝo
29   ef emsettye worȝesy
30   kam na veȝo
31   mar aȝ herg ȝys gul nep tra
32   lauar ȝesy byȝ ny venna
33   lauar ȝoȝo gwra mar mennyȝ
34   awos a gallo na wra tra vyȝ
35   in vrna yȝ sens ȝe ves meystres
36   hedyr vywy hag harluȝes
37   cas o ganso re nofferen
38   curtes yw ha deboner
39   ȝys dregyn ny wra
40   mar an kefyȝ in danger
41   sense fast indella1   Golsow ty goweth
2   Byth na borth meth
3   Diyskyn ha powes
4   Ha dhymmo deus nes
5   Mar kodhes dha les
6   Ha dhis y rov mowes
7   Ha fest onan deg
8   Genes mara pleg
9   A tann hi
10  Kemmer hi dhe'th wreg
11  Skonya dhis ny veg
12  Ha ty a' fydh hi
13  Hi a vydh gwre'ti dha
14  Dhis dhe synsi
15  Pur wir a lavara'
16  ha govyn orti
17  Lemmyn y'th torn my a's re
18  Ha war an gres my a'n te
19  Nag usi hy far
20  A'n barth ma dhe bons Tamar
21  My a'th pys orti bydh da
22  Hag oll dha vodh hi a wra
23  Rag flogh yw ha gensi soth
24  ha gas hi dhe gavos hy bodh
25  Kyns es mos dhymmo
25a ymmewgh
26  Ewgh alemma ha fistenewgh
27  Dalleth a-varr yn freth darwar
28  Own na borttho
29  Ev omsettya orthis sy
30  kamm na vettho
31  Mara'th ergh dhis gul neb tra
32  Lavar dhiso byth ny vynna'
33  Lavar dhodho gwra mar mynnydh
34  Awos a allo ny wra tra vyth
35  Y'n eur na y'th syns dhe vos mestres
36  Hedre vewi hag arlodhes
37  Kas o ganso re'n Oferen
38  Kortes yw ha deboner
39  Dhis dregyn ny wra
40  Mara'n kevydh yn danjer
41  Syns e fast yndella

Dyllansow
Jenner, H. "The fourteenth century endorsement", yn Journal of the Royal Institution of Cornwall; kevrol 20 (1915/6)
Williams et al. The Charter Fragment and Pascon agan Arluth (Evertype, 2020) 

Klass:Bardhonieth
Klass:Kernowek